Чуо-бааччы булан, Чуҥнуу быһыытыйан, Чугаһаан кэлбитэ - Үрүт өттө үмүрүк, Алын өттө нэлбиһэх Хара күҥкүс сыттаах, Хас да хаардаах Хара суор атыыр оҕус Хааннаах хабарҕатын Хайа баттаан ылан Хаптаччы бырахпыт курдук Хаан ньамаҕыллай аартык Сарбынньах удаҕан Саннын уҥуоҕа хайгыалаах, Сэлээр мэнэрик Сиһин уҥуоҕа эркээйилээх, Домноох ойуун Тоноҕоһун уҥуоҕа дьуолкалаах, Тобулу суоруйан Аллараа дьабын түгэҕин диэки Хаанынан халыҥнаабыт, Өһөҕүнэн өгүөҥнээбит, Ыйыстыбытын ыыппатах, Мэҥиэстибитин мэлиппит, Түгэҕэ көстүбэт үлүгэр Таҥнары дьуоҕаран Түһэн бара турда.
Издали присмотревшись, Будто насторожившись, Поближе подошёл - Кверху узкий, Книзу широкий, Тёмный, смрадный, Словно старого Быка-пороз чёрного Гортань кровавую Вдоль разрубив, Плашмя бросили, Проход кровавый С затесиной из костей Удаганки-Сарбыннях С зарубками из костей Менерячки-Сэлээр, С вехами из костей Шамана-ворожеи, Молча пробивая, Кровью залитый, Сгустками крови помазанный, Что поймал — не выпускает, Что проглотил — не возвращает, Вглубь бездонного Мира нижнего, Вниз головой Проваливаться стал.